Πτώση εμφάνισε τον Φεβρουάριο του 2016 το ποσοστό ανεργίας στην Ελλάδα, σύμφωνα με στοιχεία της Eλληνικής Στατιστικής Ατχής.

Το εποχικά διορθωμένο ποσοστό ανεργίας διαμορφώθηκε στο 24,2% έναντι 25,8% τον Φεβρουάριο του 2015 και 24,4% τον Ιανουάριο του 2016.

Το σύνολο των απασχολουμένων ανήλθε σε 3.625.262 άτομα, ενώ ο αριθμός των ανέργων σε 1.158.731 άτομα. Ο οικονομικά μη ενεργός πληθυσμός διαμορφώθηκε στα 3.277.146 άτομα.

Σε σχέση με τον Φεβρουάριο του 2015, οι απασχολούμενοι αυξήθηκαν κατά 86.015 άτομα (2,4%), ενώ οι άνεργοι μειώθηκαν κατά 70.220 άτομα (5,7%).

Έναντι του Ιανουαρίου του 2016, οι απασχολούμενοι ενισχύθηκαν κατά 10.692 άτομα (0,3%), ενώ οι άνεργοι συρρικνώθηκαν κατά 7.524 άτομα (0,6%).

Μεταξύ των δύο φύλων, το ποσοστό ανεργίας των γυναικών ανέρχεται στο 28,7% και των ανδρών στο 20,6% έναντι 29,8% και 22,6% αντίστοιχα, τον Φεβρουάριο του 2015.

Το μεγαλύτερο ποσοστό ανεργίας παρατηρείται στην ηλικιακή ομάδα 15-24 (51,4%) και ακολουθούν οι ηλιακές ομάδες 25-34 (31,6%) και 35-44 (21,4%).

Όσον αφορά τη γεωγραφική κατανομή της ανεργίας, σε Ήπειρο και Δυτική Μακεδονία παρατηρείται το υψηλότερο ποσοστό (28,7%), ενώ ακολουθούν με 27,6% η Θεσσαλία, Στερεά Ελλάδα και 26,9% η Κρήτη.

naftemporiki.gr